جیمس ٹاڈ

لیفٹینینٹ کرنل جیمس ٹاڈ  (20 مارچ 1782ء-18 نومبر 1835ء)Freitag (2009), p. 33. ہندوستان میں خدمات انجام دینے والے برطانوی ایسٹ انڈیا کمپنی کے افسر ، سیاسی ایجنٹ اور مستشرق تھے۔ انھوں نے اپنے افسری کے ساتھ ساتھ اپنی تعلیمی لیاقت اور دلچسپی کا استعمال کرتے ہوئے ہندوستان کی تاریخ پر عظیم الشان کارنامے انجام دیے ہیں بالخصوص راجپوتانہ جو موجودہ دور کے راجستھان کے علاقوں پر مشتمل تھا، کی تاریخ انھوں نے قلم بند کی۔
ٹوڈ کی ولادت اور بنیادی تعلیم اسکاٹ لینڈ میں ہوئی۔ انھوں نے 1799ء میں ایسٹ انڈیا کمپنی میں بحیثیت افسر ملازمت کی شروعات کی اور بنگال آرمی میں وہ کیڈٹ کے طور پر مقرر ہوئے۔ انھوں نے بہت جلد ترقی کرتے ہوئے شندے خانوادہ شاہی کے ایک سفیر کے کپتان بن گئے۔ تیسری اینگلو مرہٹہ جنگ میں وہ شعبہ ذہانت میں مقرر تھے مگر اس کے بعد پھر ترقی کرتے ہوئے راجپوتانہ کے کچھ علاقوں میں سیاسی ایجینٹ بن گئے۔ انھیں ایسٹ انڈیا کمپنی کے زیر تسلط راجپوتانہ میں اتحاد برقرار رکھنے کا ذمہ سونپا گیا تھا۔ مگر بعد کے دنوں میں ان پر لگام لگائی جانے لگی اور ان کا دائرہ اختیار اور علاقہ بھی کم کر دیا گیا۔ 1823ء میں اپنی خرابی صحت کا حوالہ دیتے ہوئے انھوں نے سیاسی ایجینٹ کے عہدہ سے استعفیٰ دے دیا اور انگلینڈ واپس ہو گئے۔
انگلینڈ واپس جا کر انھوں نے ہندوستان کی سیاست اور جغرافیہ کے موضوع متعدد کتابیں شائع کیں جن میں تاریخ راجستان، حالات مارواڑ بہت مقبول ہوئیں۔ اولاً یہ کتاب انگریزی میں لکھی گئی تھی۔ انھوں نے 1826ء میں فوج سے استعفیٰ دیا اور اسی سال جولیا کلٹربک سے شادی کرلی۔ وہ 53 سال کی عمر میں 1835 میں انتقال کرگئے۔

 حوالہ جات 

زمرہ:1782ء کی پیدائشیں
زمرہ:1835ء کی وفیات
زمرہ:اسکاٹش نسب کی انگریز شخصیات
زمرہ:برطانوی ایسٹ انڈیا کمپنی کے فوجی افسران
زمرہ:برطانوی مرد مصنفین
زمرہ:برطانوی مورخین
زمرہ:برطانوی نقشہ نگار
زمرہ:تاریخ راجستھان
زمرہ:لندن بورو ازلنگٹن کی شخصیات
زمرہ:مؤرخین ہندوستان
زمرہ:ویکی ڈیٹا سے مختلف مختصر وضاحت